stanford-oval/wikipedia huggingface dataset:
סטרלצוב (סרט)
צוות השחקנים

אלכסנדר פטרוב — אדוארד סטרלצוב
אלכסנדר יאצנקו — פוסטניקוב
ויקטור דוברונראבוב — ארטיומוב, חברו לקבוצה ולנבחרת של אדוארד
נאדז'דה מרקינה - סופיה סטרלצובה, אמו של אדוארד
יפים פטרונין - ולנטין איוואנוב, חברו של אדוארד
ויטלי חאייב - ויקטור מסלוב, מאמן טורפדו מוסקבה
אלכסיי מורוזוב - דובורבולסקי
ולדימיר בולשוב - גבריל קצ'אלין
וסילי מישצנקו - ניקיטה חרושצ'וב, מזכ"ל המפלגה הקומוניסטית של ברית המועצות
אלכסיי קולגן - לאוניד ברז'נייב, מזכ"ל המפלגה הקומוניסטית של ברית המועצות
אסיה דומסקאיה - מרינה
דניאל ברנס - עיתונאי זר
סטסיה מילוסלאבסקאיה - אלה סטרלצובה
הפקה

צילומי הסרט נערכו במוסקבה והופק בשיתוף פעולה עם מועדון הכדורגל טורפדו מוסקבה, שאפשרה לערוך צילומים במתקני הקבוצה ובאצטדיון אדוארד סטרלצוב.
הפצה

חברת KIT חתמה על הסכם הפצה עם חברות אירופיות, במסגרתו הסרט יעלה לאקרנים ב-4 באוקטובר 2020 בבתי הקולנוע בגרמניה, אוסטריה, שווייץ, הולנד, בלגיה ולוקסמבורג, באמצעות חברת Kinostar Filmverlei הגרמנית בשותפות עם המפיץ KinoKartina.Tv. למרות ההקלות במגבלות שהוטלו על בתי הקולנוע האירופיים, במסגרת המאבק במגפת הקורונה, תפוסת אולמות נותרה ברמה נמוכה למדי: כ-25% בהשוואה לשנת 2019 (לפי נתוני KinostarFilmverleih GmbH). במקביל לרוסיה, הסרט יופץ גם בליטא, לטביה ואסטוניה.
אירוע הקרנת הבכורה של הסרט נערך ב-24 בספטמבר 2020, בבית הקולנוע "אוקטובר" במוסקבה.
הערות שוליים

↑  Алексей Учитель заявил, что выход в эфир сериала «Матильда» сопряжен со сложностями
↑  Алексей Учитель: Фильм об Эдуарде Стрельцове создаст новый взгляд на спортивное кино
1 2 3  «Стрельцов»: первый российский релиз в кинотеатрах Европы
↑  קדימון הסרט
1 2  נתוני הכנסות באתר קרן הקולנוע הרוסי (ברוסית)
↑  נתוני הכנסות באתר kinobussiness.com (ברוסית)
↑  Александр Петров сыграет Эдуарда Стрельцова: фоторепортаж со съемок фильма
↑  "Стрельцов" — это мотор
↑  Александр Петров не жалеет себя ради роли Стрельцова
↑  Актер Александр Петров рассказал о съемках в фильме «Стрельцов»
↑  Футболист Мостовой примет участие в создании фильма про Стрельцова
↑  קדימון הסרט בערוץ רוסיה-2 באתר יוטיוב (ברוסית)
↑  "Стрельцов": вышел второй трейлер и основной постер фильма, Vesti.ru
↑  Через боль и предательство к цели всей жизни: почему "Стрельцова" стоит увидеть на большом экране
↑  קדימון הסרט בערוץ רוסיה-1 ביוטיוב
↑  Александр Петров: «В кино я буду профессиональным футболистом»
↑  Художественный фильм про Стрельцова перенесли из-за коронавируса
↑  Выход в прокат фильма "Стрельцов" Учителя-младшего перенесли из-за коронавируса
↑  Почему на роль Стрельцова взяли Петрова? Как снимали новый фильм о легенде футбола СССР
↑  Футбольный Есенин. В прокат выходит фильм о легендарном Стрельцове‏, vesti.ru
Why Don't We

| --- | --- |

חברי הלהקה באירוע B96 Jingle Bash בספטמבר 2018, שיקגו, אילינוי
 מקום הקמה:  לוס אנג'לס 
 מוקד פעילות:  ארצות הברית לוס אנג'לס, קליפורניה
 תקופת הפעילות:  מ-2016 
 סוגה:  פופ
 כלי נגינה:  גיטרה קלאסית, גיטרה בס, גיטרה אקוסטית, גיטרה חשמלית, תופים
 חברת תקליטים:  Atlantic Records
 whydontwemusic.com
 פרופיל ב-IMDb
 חברים
 זאק הרון ג'אק איברי דניאל סיבי קורבין בסון ג'ונה מראיס
 
Why Don't We, (מקוצר בדרך כלל כ-WDW), היא להקת בנים אמריקאית בת חמישה חברים שהוקמה ב־27 בספטמבר 2016. חברי הלהקה הם זאכרי (זאק) דין הרון (Zachary Dean Herron), ג'ק רוברט אייברי (Jack Robert Avery), דניאל ג'יימס סיבי (Daniel James Seavey), קורבין מת'יו בסון (Corbyn Matthew Besson) וג׳ונה מראיס (Jonah Marais Roth Frantzich).
קריירה

הלהקה הוקמה ב־27 בספטמבר 2016.
חברי הלהקה סיפרו בריאיון כי מקור שמם נובע מהמשפט "Why Don't We Make a Band" (למה שלא נקים להקה?).
ב־6 באוקטובר 2016, הלהקה הוציאה לאור את סינגל הבכורה שלהם, "Taking You", והוא גם שיר מתוך EP הבכורה שלהם "Only the Beginning" אשר פורסם באותה השנה ב־25 בנובמבר. בשנה שלאחר מכן, הם יצאו לסיבוב הופעות ראשון בשם "Taking You Tour" (אנ').
ה־EP השני שלהם, "Something Different" (אנ'), שוחרר ב־21 באפריל 2017. בעקבות שחרור ה־EP, הם יצאו לסיבוב הופעות שני בשם "Something Different Tour" (אנ'). לאחר מכן, ב־2 ביוני 2017 שוחרר ה־EP השלישי של הלהקה – "Why Don't We Just".
בספטמבר 2017 הוחתמה הלהקה על ידי חברת התקליטים אטלנטיק רקורדס, ובאותו החודש שוחרר גם ה־EP הרביעי שלהם, "Invitation". ב־23 בנובמבר 2017 הם שחררו את ה־EP החמישי והאחרון שלהם לרגע זה, "A Why Don't We Christmas". ב־2018, במטרה לקדם את ה־EP הרביעי שלהם, הם יצאו לסיבוב הופעות בשם "Invitation Tour" (אנ').
ב־31 באוגוסט 2018 שחררה הלהקה את אלבומה הראשון, "8 Letters" (אנ'), ובו 8 שירים. בחודש מרץ של אותה השנה הם יצאו לסיבוב הופעות ברחבי העולם בשם "8 Letters Tour" (אנ').
בנוסף לכך, הם הופיעו בוולוגים (בלוגים מוסרטים) של היוטיובר לוגאן פול.
ב-16 בינואר 2019, הלהקה הוציאה את הסינגל "Big Plans".
ב-29 בספטמבר 2020, הלהקה הוציאה את הסינגל "Fallin' (Adrenaline)".
הסינגל השני שלהם מהאלבום, ”lotus inn” שוחרר ב-4 בדצמבר 2020.
הם כיכבו בסרט תיעודי בשם 30 Days With, שהראה את שלבי הפיתוח האחרונים ותוכן מאחורי הקלעים של אלבומם שעתיד לצאת אז, במשך 30 יום.
הסינגל השלישי שלהם מהאלבום, "Slow Down", שוחרר ב-17 בדצמבר 2020.
ב-15 בינואר 2021, The Good Times and The Bad Ones יצא לאקרנים. האלבום ברובו בהפקה עצמית, אם כי הוא כולל גם את ההפקות של טראוויס בארקר, סקרילקס וטימבלנד.
האלבום הגיע למקום השלישי במצעד האלבומים של בילבורד 200, מה שהפך את זה לכניסה הגבוהה ביותר במצעד.
הלהקה הוציאה את הסינגל "Love Back" ב-6 באוקטובר 2021. לאחר מכן הלהקה הוציאה קאבר ל"Mistletoe" של ג'סטין ביבר בדצמבר באותה שנה. בינואר 2022, הם הוציאו את הסינגל הבא שלהם בשיתוף עם ג'ונאס בלו: "Don't Wake Me Up",ואחריו "Let Me Down Easy (Lie)" באפריל.
סיבוב ההופעות של הלהקה בצפון אמריקה, The Good Times Only Tour, היה אמור להתחיל ביולי 2022, עם זאת, ב-6 ביולי, בדיוק שלושה שבועות לפני ההופעה הראשונה של סיבוב ההופעות, הלהקה הודיעה כי עקב מאבקים משפטיים מתמשכים עם ההנהלה הקודמת שלה, היא תבטל את סיבוב ההופעות ותצא להפסקה.לאחר מכן הלהקה התפרקה ב-7 ביולי.
חברי הלהקה > זאק הרון

זאכרי (זאק) דין הרון (Zachary Dean Herron) הוא החבר הצעיר ביותר בלהקה, נולד וגדל ב־27 במאי 2001 בדאלאס, טקסס.
להוריו של זאק קוראים מייטה וג׳וש הרון.
לזאק יש שני אחים קטנים, ריין הרון (2004) וריס הרון (2011). בילדותו הוא שר במקהלה. לפני שהוקמה הלהקה, זאק היה מעלה גרסאות כיסוי לשירם לערוץ היוטיוב שלו ואפילו זכה לאהדה רבה כשאחד מהסרטונים שלו, קאבר לשיר "Stitches" של הזמר שון מנדס, הפך לוויראלי במיוחד.
חברי הלהקה > ג'ק אייברי

ג'ק רוברט אייברי (Jack Robert Avery), נולד ב־1 ביולי 1999 בברבנק, קליפורניה וגדל בסוסקנה, פנסילבניה. לאימו של ג׳ק קוראים קריסטין סטאנפורד.
לג׳ק יש אחות גדולה בשם סידני (1995) ושתי אחיות קטנות, אווה (2004) ואיילה (2008).
בשנת 2016 אייברי הוציא לאור סינגל סולו בשם "Liar", והיה חלק מפרויקט סיבוב ההופעות ו־M&G בשם Impact (גם זאק וקורבין השתתפו בו). בנוסף, הוא השתתף בסרט קצר הנקרא Fearless five (חמישייה חסרי פחד).פעם, וגם היום יש לו תלתלים אז הוא מכונה "נודלס". ב־22 באפריל 2019 נולדה לג'אק ולחברתו לשעבר, גבריאלה גונזלס, ילדתם הראשונה – לבנדר מאי אייברי.
חברי הלהקה > דניאל סיווי

דניאל ג'יימס סיווי (Daniel James Seavey) נולד ב־2 באפריל 1999 וגדל בונקובר, וושינגטון. להוריו של דניאל קוראים קארי וג'פרי סיווי. לדניאל יש 2 אחים גדולים, טיילר סיווי (1994) וכריסטיאן סיווי(1997), ואחות קטנה אנה סיווי(2001).
הוא יודע לנגן על מעל ל־20 כלי נגינה שונים בעזרת שמיעה בלבד. כשהיה ילד אבא שלו היה לוקח אותו לפורטלנד להופיע ברחובות העיר. בשנת 2014, דניאל השתתף בעונה ה־14 של תוכנית השירה American Idol וסיים במקום התשיעי בעודו בן 15 בלבד, דבר שהפך אותו למתמודד הצעיר ביותר של העונה שהגיע לגמר.
דניאל הוציא כמה שירי סולו, ביניהם Can we pretend we are good, Ranaway, I tried
חברי הלהקה > קורבין בסון

קורבין מת'יו בסון (Corbyn Matthew Besson) נולד ב־25 בנובמבר 1998 בדאלאס, טקסס וגדל בווירג'יניה. להוריו של קורבין קוראים ססקיה וריי.
לקורבין יש שני אחים קטנים, ג׳ורדן (2000) ואשלי (2001)
לפני שהוקמה הלהקה, בסון צבר קהילת מעריצים באפליקציה YouNow ושחרר סינגל סולו בשם "The Only One" בשנת 2014. מ-2016 ועד תחילת 2020 הוא יצא עם היוטיוברית כריסטינה מארי, ובנות דודות שלו הן חברות להקת O'G3NE. היום הוא מתגורר בלוס אנג'לס בדירה עם ג'ונה ואיבן (כמו החבר השישי של WDW)
קורבין יוצא כיום עם לארה קלארק, דוגמנית ואושיית רשת.
חברי הלהקה > ג'ונה מאריס

ג׳ונה מאריס (Jonah Marais Roth Frantzich), הוא החבר המבוגר ביותר בלהקה, נולד ב־16 ביוני 1998 וגדל בסטילווטר, מינסוטה. להוריו של ג׳ונה קוראים קארי וטים פרנציץ׳.
לג׳ונה יש אח גדול בשם זבולון ווילדר (1991) ושתי אחיות קטנות, אסתר פרנציץ׳ (2000) סווה פרנציץ' (2007).
לפני שהוקמה הלהקה, מאריס צבר קהילת מעריצים באפליקציה YouNow. בשנת 2014 יצא לסיבוב ההופעות של "DigiTour" ובשנת 2016 הוא הוציא לאור אלבום סולו בשם "When The Daylight's Gone". כיום הוא מתגורר בלוס אנג'לס בדירה עם קורבין ואיבן (כמו החבר השישי של WDW) וג׳ונה גם חבר טוב של הזמרת הישראלית נועה קירל.
דיסקוגרפיה

2018: 8 Letters
2021: The Good Times and the Bad Ones
הערות שוליים

↑  "Why Don't We Make a Band". YouTube. נבדק ב-30 באוגוסט 2018. {{cite web}}:  (עזרה)
↑  "Stitches Cover". YouTube. Zach Herron. נבדק ב-8 בספטמבר 2006. {{cite web}}:  (עזרה)
| --- | --- |
בקרת זהויות :  GND: 1166273504  ISNI: 0000 0004 7052 5363  LCCN: no2018149529  MusicBrainz: 1c68773d-b1db-4529-b9ac-51810ced1a19  VIAF: 5533153653252155900000   WorldCat (עם VIAF): 5533153653252155900000
סעי בובה

| --- | --- |
כרזת הסרט הרשמית
כרזת הסרט הרשמית
 בימוי:  אית'ן כהן
 הופק בידי:  אית'ן כהן טרישה קוק רוברט גראף טים בוואן אריק פלנר
 תסריט:  אית'ן כהן טרישה קוק
 עריכה:  טרישה קוק
 שחקנים ראשיים:  מרגרט קוואלי ג'רלדין ויסוואנתן ביני פלדסטין קולמן דומינגו פדרו פסקל ביל קאמפ מאט דיימון
 מוזיקה:  קרטר בורוול
 צילום:  ארי ונגר
 מדינה:  ארצות הברית ארצות הברית
 חברת הפקה:  Working Title Films
 חברה מפיצה:  Focus Features (בארצות הברית) סרטי יוניברסל (בשאר העולם)
 הקרנת בכורה:  ישראל 22 בפברואר 2024 ארצות הברית 23 בפברואר 2024
 משך הקרנה:  84 דקות
 שפת הסרט:  אנגלית
 סוגה:  קומדיית מסע
 אתר רשמי
 דף הסרט ב־IMDb
סעי בובה (באנגלית: Drive-Away Dolls) הוא סרט קומדיית מסע אמריקאי בבימויו של אית'ן כהן. כהן כתב את התסריט וערך את הסרט יחד עם אשתו, טרישה קוק; וגם הפיקו את הסרט יחד עם רוברט גראף, טים בוואן ואריק פלנר. בסרט מככבים מרגרט קוואלי, ג'רלדין ויסוואנתן, ביני פלדסטין, קולמן דומינגו, פדרו פסקל, ביל קאמפ ומאט דיימון.
הסרט עלה לאקרנים בארצות הברית ב-23 בפברואר 2024, תחת הפצת "Focus Features". בישראל, הסרט עלה לאקרנים ב-22 בפברואר 2024.
תקציר העלילה

ג'יימי מתחרטת על הפרידה מחברתה, בעוד מריאן צריכה להירגע. בחיפוש אחר התחלה חדשה, הן יוצאות למסע בלתי צפוי לטלהאסי. דברים משתבשים במהירות כשדרכיהן מצטלבות עם קבוצה של פושעים לא כשירים
צוות השחקנים והדמויות

מרגרט קוואלי - ג'יימי
ג'רלדין ויסוואנתן - מריאן
ביני פלדסטין
קולמן דומינגו
פדרו פסקל
ביל קאמפ
מאט דיימון
ג'ואי סלוטניק
סי ג'יי וילסון
הפקה

אית'ן כהן ואשתו, טרישה קוק, העלו יחד רעיון בפני חברתם, אליסון אנדרס, במהלך חופשת חג המולד בסן פרנסיסקו בתחילת שנות ה-2000. הסרט הוכרז בינואר 2007, תחת בימויה של אנדרס וכהן. ציין כהן שהסרט דומה לסרטי רומנטיקה של שנות ה-70 שראה כנער. סלמה בלייר, הולי האנטר, כריסטינה אפלגייט ו קלואי סביני צורפו לככב במהלך קדם-הפקה. באפריל 2022, דיווחים ציינו כי כהן יביים את הסרט. לאחר מכן, נמסר כי הסרט הופק על ידי כהן, קוק, רוברט גראף, טים בוואן ואריק פלנר.
באוגוסט 2022, מרגרט קוואלי וג'רלדין ויסוואנתן הצטרפו לצוות השחקנים. בספטמבר, צורפה ביני פלדסטין לצוות השחקנים. באפריל 2023, שמו של הסרט נחשף "סעי בובה", ולצוות השחקנים נוספו פדרו פסקל קולמן דומינגו, ביל קאמפ ומאט דיימון.
הפצה

הסרט עתיד לעלות לאקרנים בארצות הברית ב-23 בפברואר 2024, תחת הפצת "Focus Features", ובישראל ב-22 בפברואר 2024. הסרט התעתד לעלות לאקרנים ב-22 בספטמבר 2022, אך נדחה עקב שביתת אמני הטלוויזיה והרדיו (2023).
הערות שוליים

1 2 3  D'Alessandro, Anthony (April 17, 2023).
"Ethan Coen's Margaret Qualley & Geraldine Viswanathan Drive-Away Dolls To Park At Cinemas This Fall". Deadline Hollywood. Retrieved April 17, 2023.
↑  "Drive-away Dolls (15)". British Board of Film Classification. July 28, 2023. Retrieved July 28, 2023.
↑  Fernandez, Jay A. (January 10, 2007).
"A mischievous road". Los Angeles Times. Retrieved May 22, 2022.
↑  Kit, Borys (April 1, 2022).
"Ethan Coen Goes Solo, Will Direct Road Trip Movie for Focus, Working Title". The Hollywood Reporter. Retrieved May 22, 2022.
↑  Kroll, Justin (April 1, 2022).
"Ethan Coen Sets Next Feature With Focus And Working Title". Deadline Hollywood. Retrieved April 1, 2022.
↑  Kroll, Justin (August 9, 2022). "Margaret Qualley & Geraldine Viswanathan To Star In Ethan Coen's First Solo Directing Outing". Deadline Hollywood. Retrieved September 10, 2022.
↑  Kroll, Justin (September 9, 2022). "Beanie Feldstein Joins Ethan Coen Pic At Working Title And Focus Features". Deadline Hollywood. Retrieved September 10, 2022.
1 2  D'Alessandro, Anthony (July 25, 2023).
"'Drive-Away Dolls' Eyes September Exit; What's Involved In Possible 'Dune: Part Two' Spring 2024 Move – The Dish". Deadline Hollywood. Retrieved July 29, 2023.
| סרטי האחים כהן |
| --- | --- | --- |
| סרטים | רציחות פשוטות (1984) • בייבי אריזונה (1987) • צומת מילר (1990) • ברטון פינק (1991) • הקפיצה הגדולה (1994) • פארגו (1996) • ביג לבובסקי (1998) • אחי, איפה אתה? (2000) • האיש שלא היה שם (2001) • אכזריות בלתי נסבלת (2003) • לחסל את הליידי (2004) • ארץ קשוחה (2007) • לקרוא ולשרוף (2008) • יהודי טוב (2009) • אומץ אמיתי (2010) • בתוך לואין דיוויס (2013) • יחי הקיסר! (2016) • הבלדה על באסטר סקראגס (2018) |  |
| שחקנים בולטים | ג'ון גודמן • סטיב בושמי • פרנסס מקדורמנד • ג'ון טורטורו |  |
| שותפים נוספים | פסקולים: קרטר בורוול • צילום: רוג'ר דיקינס • בארי זוננפלד |  |
שדה אלקטרומגנטי

גל אלקטרומגנטי
השראה אלקטרומגנטית
שדה אלקטרומגנטי הוא שדה פיזיקלי המורכב משדה חשמלי ומשדה מגנטי. השדה מתאר את הכוח האלקטרומגנטי (כוח לורנץ, אחד מארבעת כוחות היסוד של הטבע) הפועל על מטען חשמלי, ליחידת מטען. בכל מקום שיש קרינה אלקטרומגנטית או גל אלקטרומגנטי קיימים שדות אלקטרומגנטיים שמרכיבים אותו.
כל גוף טעון חשמלית יוצר סביבו שדה חשמלי שהוא גודל וקטורי, כלומר יש לו גודל וכיוון. שינוי בשדה החשמלי יוצר שדה מגנטי (גם הוא וקטורי) שניצב לשינוי בשדה החשמלי. כאשר מטען נע בתנועה הרמונית, הוא יוצר שדה מתנודד שמשולב משדה חשמלי ושדה מגנטי. אחת התוצאות של משוואות מקסוול היא, ששדות חשמליים ומגנטיים המשתנים באופן מחזורי הם למעשה שני ביטויים של אותה תופעה, ולכן לא מדובר בשני שדות נפרדים, וניתן להתייחס לשדה כולו כ"שדה אלקטרו-מגנטי". השדה האלקטרומגנטי בנקודה מסוימת במרחב מגדיר את הכוחות (המגנטיים והחשמליים) שיפעלו על גוף טעון במטען חשמלי, אם יימצא בנקודה הזאת, במהירות מוגדרת. אם לא פועלים כוחות אחרים על הגוף, השדה מגדיר (כתוצאה מהפעלה פשוטה של חוקי ניוטון) גם את המתקף (השינוי בתנע) שלו. אם אנו יודעים מהי המסה של הגוף, נוכל לדעת מהי התאוצה שלו - כלומר, מה יהיה השינוי בגודל ובכיוון של המהירות של הגוף. אי לכך, די לדעת מהו השדה האלקטרומגנטי באזור מסוים בחלל ריק כדי לדעת כיצד ינוע אלקטרון שנשים שם במנוחה. כך ניתן לחשב, למשל, את מהירות ההתנגשות של חלקיקים טעונים במאיץ חלקיקים.
מנקודת מבט קלאסית, השדה האלקטרומגנטי מתואר על ידי שני שדות וקטוריים. הראשון הוא השדה החשמלי, הנוצר על ידי כל מטען חשמלי, והשני הוא השדה המגנטי הנוצר על ידי מטען חשמלי שנמצא בתנועה. השדה האלקטרומגנטי מתואר באופן מלא על ידי טנזור השדה האלקטרומגנטי, ועל ידי משוואות מקסוול. קרינה אלקטרומגנטית היא תנודה מחזורית של השדה האלקטרומגנטי.
מנקודת מבט מתמטית, שדה אלקטרומגנטי קלאסי הוא שדה חלק ורציף.
באלקטרודינמיקה קוונטית השדה האלקטרומגנטי הוא שדה קוונטי מסוג בוזון כיול הנוצר כתוצאה מהדרישה לשימור סימטריית כיול. קרינה אלקטרומגנטית בתורה הזו היא פוטון, שהוא חלקיק בוזון כיול, שמהווה עירור של השדה - כלומר מצב קוונטי עם אנרגיה הגבוהה מאנרגיית הריק ועם תנע.
הן בתיאור הקלאסי והן באלקטרודינמיקה קוונטית, השדה האלקטרומגנטי (והפוטון) מגיבים רק עם חלקיקים טעונים חשמלית.
השראה אלקטרומגנטית היא תהליך שבו שדה חשמלי שמשתנה בזמן גורם להופעה של שדה מגנטי, או שדה מגנטי שמשתנה בזמן גורם להופעה של שדה חשמלי. משוואות מקסוול מתארות את הקשרים בין המטען החשמלי, הזרם החשמלי, השדה החשמלי והשדה המגנטי. בשל צימוד זה בין השדה החשמלי והשדה המגנטי, בתנאים מסוימים מקיימת מערכת את משוואת הגלים.
השפעה על הבריאות ובטיחות

ההשפעות הפוטנציאליות של שדות אלקטרומגנטיים על בריאות האדם משתנות מאוד בהתאם לתדירות ולעוצמת השדות.
ההשפעות הבריאותיות הפוטנציאליות של שדות אלקטרומגנטיים בתדירות נמוכה מאוד המקיפות קווי מתח ומכשירים חשמליים הן נושא למחקר מתמשך וכמות משמעותית של דיון ציבורי. המכון הלאומי האמריקאי לבטיחות ולבריאות תעסוקתית (NIOSH) וסוכנויות ממשלתיות אחרות בארצות הברית אינם רואים בשדות אלקטרומגנטיים סכנה בריאותית מוכחת. NIOSH פרסמה כמה המלצות אזהרה אך מדגישה כי הנתונים מוגבלים כיום מכדי להסיק מסקנות טובות. בשנת 2011, ארגון הבריאות העולמי/הסוכנות הבינלאומית לחקר סרטן (IARC) סיווג שדות אלקטרומגנטיים בתדר רדיו כמסרטנים אפשריים לבני אדם (קבוצה 2B), בהתבסס על סיכון מוגבר לגליומה, סוג ממאיר של סרטן המוח, הקשור לשימוש בטלפון אלחוטי.
תמיד ניתן להניח שאנשים העובדים בציוד ומתקנים חשמליים חשופים לשדות אלקטרומגנטיים. החשיפה של עובדי משרד לשדות שנוצרו על ידי מחשבים, צגים וכו' היא זניחה בגלל עוצמות השדה הנמוכות. עם זאת, מתקנים תעשייתיים להקשחה אלקטרומגנטית, התכה או ציוד ריתוך עשויים לייצר עוצמות שדה גבוהות במידה ניכרת ולדרוש עוד בדיקה. אם לא ניתן לקבוע את החשיפה על פי מידע היצרנים, השוואות למערכות דומות או חישובים אנליטיים, יש לבצע מדידות. תוצאות ההערכה מסייעות להעריך סכנות אפשריות לבטיחות ובריאות העובדים ולהגדיר אמצעי הגנה. מאחר ששדות אלקטרומגנטיים עשויים להשפיע על השתלות פסיביות או אקטיביות של עובדים, חיוני לשקול את החשיפה במקומות העבודה שלהם בנפרד בהערכת הסיכונים.
מצד שני, ידוע שקרינה מחלקים אחרים של הספקטרום האלקטרומגנטי, כגון אור אולטרה סגול, קרני רנטגן וקרני גמא, גורמת לנזק משמעותי בנסיבות מסוימות.
הערות שוליים

↑  CDC, NIOSH fact sheet. EMFs in the workplace., 2020-10-06 doi: 10.26616/NIOSHPUB96129
↑  "IARC CLASSIFIES RADIOFREQUENCY ELECTROMAGNETIC FIELDS AS POSSIBLY CARCINOGENIC TO HUMANS" (PDF). International Agency for Research on Cancer. WHO. נבדק ב-4 בינואר 2022. {{cite web}}:  (עזרה)
↑  Institute for Occupational Safety and Health of the German Social Accident Insurance. "Electromagnetic fields: key topics and projects".
| --- | --- |
בקרת זהויות :  NLI: 987007538466405171  BnF: cb11979677q (data)  GND: 4014305-3  LCCN: sh85042168  NDL: 00561479  NKC: ph119881
הערכת מודיעין

הערכת מודיעין היא שלב מרכזי בפעילותם של גופי מודיעין, שבו על ראשי המערכת להשתמש בכל המידע המונח לפניהם (כפי שנאסף על ידי גופי האיסוף ונותח על ידי גופי המחקר) כדי להעריך מה כוונותיו של היריב ומה צפוי בהתנהגותו.
הערכת המודיעין הניתנת לממשלה עוסקת בשאלות אסטרטגיות, כגון האם צפויה מלחמה, האם עלול לחול שינוי אסטרטגי (כגון החלפת המשטר) בקרב היריב וכדומה. הערכה זו ניתנת במועדים קבועים (הערכת מודיעין שנתית, למשל) או בהתאם לצורך, בעקבות התפתחות שמצריכה הערכה.
הערכת מודיעין טקטית עוסקת בשאלות הקשורות לניהולו של מבצע מסוים, כגון התנהגות היריב במהלך המבצע או בשאלות שקשורות לאחר המבצע כגון הערכת נזקי לחימה.
על המעריך לפרש את כל העובדות המודיעיניות הידועות הרלוונטיות לנושא אודותיו תינתן ההערכה החל בסדר הכוחות, האימונים שעברו, הפרופיל הפסיכולוגי של גורמי המערכת היריבה - כל זאת על מנת להעריך את יכולותיו וכוונותיו של היריב. לא תמיד מתקבלות הערכות נכונות, ולפעמים מתקבלות אף הערכות שגויות לגמרי שתוצאותיהן הרסניות, ואשר נובעות מטעות בהערכת הנתונים השונים ויחסי הכוחות השונים ביניהם (זאת בשל כשל איסופי או טעות מחקרית). הדוגמאות המפורסמות ביותר בישראל לטעות בהערכת מודיעין הן הכישלון של אמ"ן לחזות את פרוץ מלחמת יום הכיפורים ולהתכונן אליה בזמן והכישלון לחזות את טבח שבעה באוקטובר.
ראו גם

סבירות
המרכז למחקר מדיני
מודיעין צבאי
מודיעין משטרתי
קהילת המודיעין הישראלית
המרכז למורשת המודיעין
לקריאה נוספת

יצחק בן-ישראל, ‏הפילוסופיה של המודיעין, סדרת אוניברסיטה משודרת, בהוצאת משרד הביטחון – ההוצאה לאור, 1999
נפת השרון

| --- | --- |
 מדינה:  ישראל ישראל
 מחוז:  מחוז המרכז
 חבל ארץ:  השרון
 בירת הנפה:  נתניה
 עיר אם:  נתניה
 שטח:  348 קמ"ר
 אוכלוסייה:  ‏
  ‑ בנפה:  519,342 (יולי 2023)
  ‑ צפיפות:  1,492.36 נפש לקמ"ר (יולי 2023)
 קואורדינטות:  32°20′00″N 34°51′00″E﻿ / ﻿32.333333333333°N 34.85°E﻿ / 32.333333333333; 34.85 
  מפת מיקום  מפה מפורטת    לחצו כדי להקטין חזרה   לחצו להגדלה    מפת מחוז המרכז. למידע על אזור, לחצו עליו   he tabBackground:;tabBorder:#aaa;defaultTab:0;
 
נפת השרון (לעיתים נקראת נפת נתניה) היא נפה במחוז המרכז במדינת ישראל. שטח הנפה חופף באופן חלקי את שטח השרון, אולם אין חפיפה מלאה בין השטח האדמיניסטרטיבי של נפת השרון במחוז המרכז לבין השטח של השרון כחבל ארץ.
נפת השרון נחלקת לשניים:
מערב השרון
מזרח השרון
שטח הנפה הוא 348 קילומטר רבוע ומתגוררים בה 519,342 תושבים.
| ערים | מועצות מקומיות | מועצות אזוריות |
| --- | --- | --- |
|  טייבה  טירה  כפר יונה  נתניה  קלנסווה |  אבן יהודה  אליכין  זמר  פרדסיה  קדימה צורן  תל מונד |  מועצה אזורית חוף השרון  מועצה אזורית לב השרון  מועצה אזורית עמק חפר |
בור על גבי בור

מקווה בור על גבי בור או מקווה חב"ד היא שיטה שיסד האדמו"ר החמישי של חסידות חב"ד, רבי שלום דובער שניאורסון, לבניית מקוואות חמים לטבילה.
רקע

בעבר, היו קשיים לבנות מקווה לטבילה באופן שהמים בתוכו יהיו חמים. הטבילה התקיימה לרוב במעיינות, מסיבות שונות, הקשורות לכשרות המקווה, ובעיקר בשל מגבלות טכניות. בין השאר מכיוון שהיו מקומות רבים שבהם לא היו  מי גשמים, וממילא לא הייתה אפשרות לבנות מקווה על ידי מי גשמים שנוזלים ישירות לתוך המקווה. לא הייתה קיימת אפשרות לחמם את מי המעיין, הזורמים ומתחלפים באופן קבוע, והטבילה התקיימה לרוב במים קרים.
רבים ממנהיגי היהדות באירופה הצפונית (האזורים הקרים) רצו שהמים שבמקווה יהיו נעימים לטבילה, כדי שנשים לא תימנענה מלטבול במקווה, וכן לאפשר לנשים לבצע את פעולת הטבילה במתינות, ולפשוט את קמטי הגוף, כמובא בהלכה, כדי שהטבילה תהיה מהודרת וכשרה לפי כל הדעות. תקנות רבות תוקנו כדי לסדר את הבעיות ההלכתיות הנוצרות כתוצאה משפיכת מים חמים לתוך המקווה שבו יש בעיית נתן סאה ונטל סאה, אחת מהן היא תקנת המקוואות של בעל התניא.
למרות זאת, תקנה זו של בעל התניא לא פתרה את כל הבעיות, מכיוון שהמקוואות אותם תיקן היו בחבית שנקבעה במקום מעיין והמים חלחלו לתוכה מבחוץ. המעיינות היו במקומות עמוקים וחשוכים, והטבילה במקום כזה הייתה כרוכה בפחד גדול.
בכל זאת התנגדו גדולי ישראל מלכתחילה להקמת מקוואות מי גשם, כי חששו שייאלצו להסתמך על הקלות והיתרים בכדי להכשירו. אך נאלצו לשנות את דעתם בעקבות ההתפתחות הטכנולוגית, כשבערים הגדולות הוקמה צנרת מים עירונית שהרגילה את האנשים לאספקת מים סדירה וגרמה למקוואות להיראות מיושנים, ובפרט שתנועת ההשכלה שהתפתחה ברחוב היהודי גרמה לרבים לזלזל במצוות, וכן בשל התרחבות תחומי ההתיישבות, כאשר נבנו עוד ועוד ערים וישובים שאינם סמוכים למקור מים, ובמילא לא ניתן היה לבנות מקווה סמוך למעין ונוצר צורך להשתמש במי הברז העירוניים.
החת"ם סופר היה הראשון שהציע תוכנית לבניית מקוה מי גשם, בשנת תקע"ד, כי במקום מגוריו בהונגריה תנועת ההשכלה הייתה בעלת משקל ציבורי רב, ואילו בליטא וברוסיה הלבנה - שם ההשכלה התפתחה מאוחר יותר – נמנעו כמה מגדולי ישראל מלאשר מקוואות מי גשם, ורק בזמן מלחמת העולם הראשונה, בה עקר האדמו"ר שלום דובער שניאורסון לרוסטוב על הדון ולא יכל להקים מקווה סמוך למעין נאלץ לבנות מקווה מי גשם, ותיקן תקנה שעל ידה ניתן לבנות מקווה כשר במקום פרטי, ולחמם את המים בבור נפרד, והמים אינם מתערבים לאורך זמן רב.
התקנה

חופרים בור אחד עמוק, אותו חוצים לשניים על ידי מפריד ממלט באמצע גובהו לרוחב. כך נוצרים שני בורות – בור עליון ובור תחתון. המפריד מהווה רצפה לעליון ותקרה לתחתון. הבור העליון הוא מקווה הטבילה והבור התחתון הוא אוצר מי הגשמים. חשוב להקפיד לצקת את המקווה העליון והתחתון יחד, מפני שאם יוצקים אותם בנפרד עלולים לזחול המים במקום חיבורם, ואז יש חשש ל"מים זוחלין" הפוסלים את המקווה.
במפריד המלט יש פתח, בגודל המאפשר מעבר של אדם, על מנת לטפל בבור מי הגשמים. על הפתח יש מכסה. בשעת המילוי מסירים את המכסה. מלבד פתח זה, יש שני פתחים נוספים, בגודל טפח מרובע כל אחד (בערך ברוחב 10 ס"מ, בשונה מנקב ההשקה שהוא עגול וקוטרו כ-6 ס"מ) המרוחקים זה מזה, כדי שאם יתכסה אחד בשוגג על ידי הטובלת, יישאר השני פתוח. מי הגשמים יורדים דרך צינור מיוחד שאין לו גדר כלי ואינו עשוי מחומר המקבל טומאה, אל תוך מקווה הטבילה היבש, ומשם למטה אל האוצר. לאחר מילוי האוצר ממלאים את מקווה הטבילה במי ברז שאובים, מתוך צינור המכוון כך שהמים זורמים היישר אל מקום הפתח. המים השאובים מתחברים מיידית אל מי הגשמים שבאוצר התחתון ומתכשרים על ידי מגעם (השקה). במקווה זה המים בבור העליון אינם מתערבים במהירות במי הבור התחתון כיוון שמשקלם הסגולי נמוך ממי הבור התחתון בשל חומם הגבוה יחסית למי הבור התחתון, ובכך יוצאים ידי שיטות הסוברות כי יש צורך ברוב מי גשמים, דבר שאינו אפשרי לאורך זמן בבור עם השקה מן הצד.